Marec 2010

Astronómia 
 2. marec: Prístroj Mini-SAR na palube sondy Chandrayaan-1 objavil v okolí mesačného pólu ľad vo viac ako 40 malých kráteroch. Zásoba vody v tejto oblasti sa odhaduje až na 600 miliónov ton. Tieto výsledky sú v súlade s ďalšími výskumami, napríklad s meraniami prístroja Moon Mineralogy Mapper, ktorý objavil v blízkosti pólov molekuly vody, a tiež so spektrometrom na palube dopadovej sondy LCROSS.http://spaceprobes.kosmo.cz/index.php?sekce=hotnews spaceprobes.kosmo.cz
 3. marec: Sonda Mars Express preletela vo výške 67 km nad povrchom mesiaca Fobos. Presné sledovanie dráhy sondy pomohlo spresniť údaj o hmotnosti mesiaca.http://www.lib.cas.cz/space.40/INDEX1.HTM space.40
 17. marec: Astronómovia objavili dvojhviezdu s najkratšou známou obežnou dobou. Zložky binárneho systému HM Cancri, obe biele trpaslíky, sa navzájom obehnú len za 5,4 minúty, čo je zároveň perióda premennosti sústavy. Táto perióda bola známa už od roku 1999, ale až nedávno za použitia Keckovho teleskopu určovaním radiálnych rýchlostí sa dokázalo, že ide o skutočnú periódu obehu zložiek okolo seba.http://www.astro.cz/clanek/4202 astro.cz
 18. marec: Na základe pozorovaní najmä Spitzerovho vesmírneho ďalekohľadu astronómovia objavili dvojicu extrémne starých kvazarov. Každý z nich obsahuje supermasívnu čiernu dieru, ktorej hmotnosť je viac než stomiliónovkrát väčšia než hmotnosť Slnka. Kvazary neobsahujú nijaký prach, čo sa predpokladá u prvých vesmírnych objektov. Z toho vyplýva, že ide o najstaršie známe kvazary vôbec.http://www.astrovm.cz/cz/pro-navstevniky/novinky_obr/nejstarsi-cerne-diry-ve-vesmiru/369.html astrovm.cz

 Úmrtia 
 1. marec – Vladimir Sergejevič Iliušin, sovietsky skúšobný pilot konštrukčnej kancelárie Suchoj (* 1927)
 10. marec – Corey Haim, kanadský herec (* 1971)
 20. marec – Robin Milner, britský informatik, autor jedného z prvých nástrojov na automatické dokazovanie viet (* 1934)
 24. marec – Robert Culp, americký herec (* 1930)
 27. marec – Vasilij Smyslov, ruský šachový veľmajster (* 1921)
 29. marec – Alan Isler, britský spisovateľ, žijúci od 18 rokov v USA (* 1934)
 31. marec – Gustáv Herrmann, legenda slovenského basketbalu (* 1920)

 Referencie 

Kategória:2010